OpenLLM-France/wikimedia huggingface dataset:
# Viloria de Rioja

Viloria de Rioja és un municipi de la província de Burgos a la comunitat autònoma de Castella i Lleó. Forma part de la comarca de Montes de Oca.

## Demografia

Evolució demogràfica :
| 1991 | 1996 | 2001 | 2004 |
| 83 | 71 | 61 | 62 |
# Harsiotef

Harsiotef fou rei de Núbia del 390 al 350 aC.Queda una inscripció d'aquest rei on es descriu el lloc sant de Djebel Barkal a Napata. El Palau reial tenia seixanta habitacions. Va succeir a Baskakeren i fou succeït per un rei del que no es coneix el nom.
Harsiotef va adquirir un conjunt complet de títols basats en els dels faraons egipcis:
Nom d'Horus: Kanakht Khaemnepet ("El toro poderós apareix a Napata")
Nom de Nebty: Nednetjeru ("Qui busca el consell dels déus")
Nom d'Horus daurat: Uftikhesutnebut ("El subduït va rebre totes les terres del desert")
Prenomen: Sameryamun ("fill estimat d'Amon")
Nomen: Harsiotef ("Horus, fill del seu pare")
Harsiotef era fill de la reina Atasamale i probablement del rei Irike-amanote. Tenia una dona anomenada reina Batahaliye i potser havia tingut una altra dona anomenada reina Pelkha. Si la reina Pelkha fos la seva dona, també seria el pare del rei Nastasen. És possible que el rei Akhraten també fos fill d'Harsiotef, i la reina Sakhmakh, l'esposa de Nastasen, pot ser la seva filla.

## Referències

* ↑ László Török, The kingdom of Kush: handbook of the Napatan-Meroitic Civilization
* ↑ Dows Dunham and M. F. Laming Macadam, Names and Relationships of the Royal Family of Napata, The Journal of Egyptian Archaeology, Vol. 35 (Dec., 1949), pp. 139–149
# Marc Màrius (senador)

Marc Màrius (llatí: Marcus Marius o Marcus Varius, segons la font) fou un senador romà del segle i aC.
Sertori el va enviar al rei Mitridates VI Eupator del Pont l'any 75 aC, quan va fer un tractat amb aquest. Segons l'acord, Màrius dirigiria un exèrcit reial i efectivament apareix més tard com un dels generals de Mitridates en la lluita contra Luci Licini Lucul·le.

## Referències

* ↑ [https://quod.lib.umich.edu/m/moa/acl3129.0003.001/1229?rgn=full+text;view=image;q1=VariusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1221. ]
# Modern Family

Modern Family (lit. ‘Família moderna’) és una sèrie de televisió còmica dels Estats Units, creada per Christopher Lloyd i Steven Levitan. Està produïda pels estudis 20th Century Fox Television i la seva cadena original d'emissió és ABC. L'episodi pilot va ser estrenat el 23 de setembre de 2009. Ha obtingut el Premi Emmy en la categoria de “Millor sèrie de comèdia” a la 62a edició.
Està gravada en forma de fals documental i se centra a mostrar el dia a dia de tres famílies molt diferents.

## Argument

Modern family mostra la vida de tres famílies, la de Jay Pritchett, el seu fill Mitchell Pritchett i la seva filla Claire Dunphy. Cada un dels tres nuclis familiars respon a un model de família diferent.
És una sèrie que no té una línia cronològica clarament definida, cada capítol explica una història diferent. Els capítols solen començar i acabar amb alguns membres de la família parlant a la càmera, com si es dirigissin a l'espectador, i contestant una qüestió en concret, a partir de la qual es desenvolupa l'episodi.

## Personatges

La trama d'aquesta sèrie gira al voltant de tres nuclis familiars, tots tres emparentats.

### Família Prittchet-Delgado

Jay Prittchet (Ed O'Neill) és un home de mitjana edat avançada, casat amb Gloria (Sofía Vergara) una dona d'edat molt inferior a ell, i padrastre de Manny (Rico Rodriguez II), fill d'un antic matrimoni de Gloria. De vegades hi ha un xoc cultural entre ell i la seva esposa i el seu fillastre, perquè tots dos són colombians.

### Família Dunphy

Claire Dunphy (Julie Bowen) és la filla gran de Jay. És mestressa de casa i una mare sobreprotectora. Està casada amb Phil Dunphy (Ty Burrell), un venedor immobiliari que pretén demostrar als seus fills que és un pare divertit. Tenen tres fills: Haley (Sarah Hyland), la típica adolescent que sempre discuteix amb els seus pares; Alex (Ariel Winter), la filla pre-adolescent i la més intel·ligent dels germans; i Luke (Nolan Gould), el més petit de la família que és una mica ingenu i entremaliat.

### Família Prittchet-Tucker

Mitchell Pritchett (Jesse Tyler Ferguson) és el fill de Jay. És homosexual, fet que no acaba d'agradar al seu pare, i viu amb el seu nòvio, Cameron Tucker (Eric Stonestreet). Tots dos acaben d'adoptar una nena vietnamita d'un any, Lily (Aubrey Anderson-Emmons).

## Emissió original als EUA

| Temporada | Capítols | Emissió | Emissió | Emissió |
| Temporada | Capítols | Primer capítol | Darrer capítol | Temporada |
| 1 | 24 | 23 de setembre del 2009 | 19 de maig del 2010 | 2009–2010 |
| 2 | 24 | 22 de setembre del 2010 | 25 de maig del 2011 | 2010–2011 |
| 3 | 24 | 21 de setembre del 2011 | 23 de maig del 2012 | 2011–2012 |
| 4 | 24 | 26 de setembre del 2012 | 22 de maig del 2013 | 2012–2013 |

## Enllaços externs

* Modern Family - Lloc web oficial
* Fox España Página oficial de Modern Family (en español).
* «List of Modern Family Episodes». TVGuide.
* Bringing "The Office" Home With You | Review Fix
# Vitaly Halberstadt

Vitaly Halberstadt (Odessa, 20 de març de 1903 - París, 25 d'octubre de 1967) va ser un jugador d'escacs francès, problemista i sobretot un destacat compositor d'estudis de final.

## Biografia

Vitaly Halberstadt va emigrar a França després de la guerra civil russa i es va instal·lar a París, on va viure fins a la seva mort. La seva muller va morir a principis dels anys 1960 en un accident de trànsit, en el qual el seu fill resultà greument ferit. La seva salut es va deteriorar molt arran d'això, fins al punt que va deixar de compondre problemes d'escacs, i no va tornar a fer-ho fins als darrers dotze mesos de la seva vida.
Halberstadt era un home molt cultivat, i tenia altres centres d'interès a banda dels escacs, en particular la filosofia, la literatura, i la pintura. Va tenir relació amb destacats intel·lectuals, artistes, i escaquistes francesos, entre d'altres, amb André Chéron, Alfred Cortot, Xavier Tartakover, Eugène Znosko-Borovsky i el seu amic Marcel Duchamp.
Vitaly Halberstadt va ser enterrat al cementiri de Passy.
El 1925, va empatar al primer lloc a la primera edició del Campionat d'escacs de París amb Abraham Baratz.

## Composicions

A partir de 1924, va escriure més de dos-cents estudis, dels quals 19 es van incloure l'Album FIDE. El 1957 Halberstadt va esdevenir àrbitre internacional per a composicions d'escacs. El 1932 va publicar, amb Marcel Duchamp, «L'opposition et les cases conjugées sont réconciliées», un manual d'escacs dedicat a diversos problemes especials de [[final (escacs]|final]] de partida, un manual per al qual Marcel Duchamp va dissenyar la presentació i la portada. Halberstadt és l'autor també de «Curiosités tactiques des finales» (1954).
Com André Chéron, Halberstadt preferia els estudis analítics, i treballà rarament dins l'estil romàntic. Va ser redactor a la secció d'estudis de la revista Thèmes-64. El 1954 va publicar a París un recull dels seus estudis.
| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
Solució:
1.f5-f6+ Rg7-h8! 2.Ag8-d5! Ce2-d4 3.Ad5-e4 Ch2-g4 4.f6-f7 Ch4-f5+! 5.Ae4xf5 Cg4-h6
6.f7-f8T+! i guanyen
ou 2. ... Ce2-f4 3.Ad5-e4 Ch2-g4 4.f6-f7 Cf4-g6+! 5.Ae4xg6 Cg4-h6 6.f7-f8C!! i guanyen 6.f8D+? i Ag8+ porten a l'ofegat. Les variants 6.f8T+? 6...Rg7 7.Ac2 Cg8+ 8.Re8 Cf6+ fracassen i porten a l'escac continu.

## Notes i referències

* ↑ Halberstadt
* ↑ Internationale Schiedsrichter für Schachkompositionen
* ↑ Philadelphia Museum of Art - Archives : Finding Aids

## Bibliografia

* Nicolas Giffard, Le Guide des Échecs, ed. Robert Laffont, 1993
* François Le Lionnais i Ernst Maget, Dictionnaire des échecs, ed. PUF, 1967

## Enllaços externs

* Retrat de Vitali Halberstadt
# Cupedora evandaleana

Cupedora evandaleana és una espècie de gastròpode eupulmonat terrestre de la família Camaenidae.

## Descripció

Fa entre 10 i 12 mm de llargària total.

## Distribució geogràfica

És endèmic d'Austràlia: Austràlia Meridional.

## Referències

* ↑ Tate, R., 1878. Descriptions of three new species of Helix from South Australia. Proceedings of the Linnean Society of New South Wales 2: 290–291 (juny del 1878) (290).
* 1 2 Encyclopedia of Life (anglès)
* ↑ Australian Seashells (anglès)
* ↑ Smith, B. (1996). "Cupedora evandaleana." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 21 abril 2023]
* ↑ Australian Biological Resources Study (anglès)

## Bibliografia

* Solem, A., 1992. Camaenid land snails from southern and eastern South Australia, excluding Kangaroo Island. Pt 1. Systematics, distribution and variation. Records of the South Australian Museum Monograph Series 2: 1–338 (94).

## Enllaços externs

* BioLib (anglès)
# Paul Ince

Paul Emerson Carlyle Ince (Ilford, 21 d'octubre de 1967) és un antic futbolista anglès de la dècada de 1990.
Fou 53 cops internacional amb la selecció d'Anglaterra amb la qual participà en la Copa del Món de futbol de 1998. Majoritàriament defensà els colors de West Ham United FC, Manchester United FC, Internazionale, Liverpool FC, Middlesbrough FC i Wolverhampton Wanderers FC.
Un cop retirat fou entrenador.

## Referències

* ↑ Hugman, Barry J. The PFA Premier & Football League Players' Records 1946-2005. Queen Anne Press, 2005, p. 315. ISBN 1-85291-665-6.
* 1 2 Paul Ince a National-Football-Teams.com (anglès)
* ↑ Paul Emerson Carlyle Ince - International Appearances
* ↑ Wonderful World of West Ham United statistics Paul Ince
* ↑ Football photographic encyclopedia, footballer, world cup, champions league, football championship, olympic games & hero images by sporting-heroes.net
* ↑ «The website of dreams». [Consulta: 12 novembre 2008].
* ↑ «Paul Ince - 11 vs. 11 Profile». [Consulta: 12 novembre 2008].
* ↑ «Paul Ince - lfchistory.net Profile». Arxivat de l'original el 21 de febrer 2007. [Consulta: 13 novembre 2008].
* ↑ Perfil entrenador a managerstats
# Marc Stendera

Marc Stendera (Kassel, 10 de desembre de 1995) és un futbolista professional alemany que juga com a migcampista al club austríac SKN St. Pölten.

## Carrera de club

Durant la temporada 2012-13 va tenir la seva primera aparició a la Bundesliga quan l'Eintracht va jugar contra el Bayern de Múnic a casa quan va ser substituït per Marco Russ al minut 71. Stendera va tenir l'assistència a la victòria de Frankfurt per 1-0 (Russ) contra l'FC Schalke 04 el 21 d'abril de 2013, la seva primera sortida a la Bundesliga.
Stendera va acumular 56 aparicions i va marcar 5 gols amb l'Eintracht durant les temporades 2014–15 i 2015–16, però una sèrie de lesions li van limitar. acció del primer equip durant els seus tres últims anys al club. Va ser alliberat del seu contracte el 2 de setembre de 2019 i es va incorporar a Hannover 96 l'endemà.
El 28 de desembre de 2022, Stendera va acceptar unir-se a 3. Lliga club VfB Oldenburg amb contracte des del 2 de gener de 2023.
El juny de 2023, Stendera va signar un contracte de dos anys amb SKN St. Pölten a Àustria.

## Referències

* ↑ «/bundesliga/news/detail/item962723/Frankfurt-down-Schalke-with-Nikolov-heroics/ Bundesliga News | Frankfurt per Schalke amb Nikolov heroics | FOX SPORTS». Arxivat de l'original el 29 de juny de 2013. [Consulta: 25 febrer 2024].
* ↑ «Marc Stendera und Frankfurt lösen Vertrag auf - Hannover 96 greift zu».
* ↑ «Neuzugänge mit viel Erfahrung: Aogo und Stendera verstärken 96».
* ↑ oldenburger/ Marc Stendera wird Oldenburger (en alemany), 28 de desembre de 2022.
* ↑ «Aogo und Stendera verstärken 96» (en alemany). SKN St. Pölten. [Consulta: 11 juliol 2023].
# Misamis Occidental

Misamis Occidental (en filipí Kanlurang Misamis, en subanon Sindepan Mis'samis, en anglès Western Misamis) és una província de les Filipines situada a la regió de Mindanao Septentrional. La província està situada a la part nord-occidental de l'illa de Mindanao, i limita al nord-oest amb Zamboanga del Nord, al sud-oest amb Zamboanga del Sud, al sud-est amb la badia de Panguil, que la separa de Lanao del Nord, a l'est amb la badia d'Iligan, que la separa de Misamis Oriental i al nord amb el mar de Bohol. La ciutat d'Oroquieta és la capital provincial.

## Divisió administrativa

La província de Misamis Occidental es compon de 14 municipis i 3 ciutats, subdividits alhora en 490 barangays.

### Ciutats

| Oroquieta | Ozamis | Tangub |

### Municipis

| Aloran Baliangao Bonifacio Calamba Clarin | Concepcion Don Victoriano Chiongbian Jimenez Lopez Jaena Panaon | Plaridel Sapang Dalaga Sinacaban Tudela |

## Enllaços externs

* Dades de la província de Misamis Occidental Arxivat 2009-11-10 a Wayback Machine. (anglès)
# Llei Cúria

Curia va ser una llei romana aprovada a proposta de Marc Curi Dentat, tribú de la plebs, quan eren cònsols Marc Fulvi Petí i Tit Mali Torquat l'any 455 de la fundació de Roma (298 aC). Establia que el senat, abans de la reunió dels comicis, s'havia de comprometre a acceptar als magistrats elegits pel poble.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 45 [Consulta: 12 abril 2022].
# Règul de Reims

Rieul de Reims esmentat també com Reol o Règul (+ 695) fou un sant segle VII. Es va casar amb Amatilda, filla de Khilderic II rei de França de la dinastia dels merovingis al que va donar diversos fills (el nombre exacte no és conegut).
En quedar-se vidu va entrar a l'abadia benedictina d'Hautvillers el 662. Successor de sant Nivard a la seu episcopal de Reims el 669, fou un bon bisbe de Reims durant 26 anys i va afavorir el monaquisme per evangelitzar els camps.
Va fundar l'abadia d'Orbais-l'Abbaye. La seva festa és el 3 de setembre.
# Gulf Park Estates

Gulf Park Estates és una concentració de població designada pel cens dels Estats Units a l'estat de Mississipi. Segons el cens del 2000 tenia 4.272 habitants.

## Demografia

Segons el cens del 2000, Gulf Park Estates tenia 4.272 habitants, 1.537 habitatges, i 1.188 famílies. La densitat de població era de 622,4 habitants per km².
Dels 1.537 habitatges en un 44,4% hi vivien nens de menys de 18 anys, en un 62,6% hi vivien parelles casades, en un 10,5% dones solteres, i en un 22,7% no eren unitats familiars. En el 17% dels habitatges hi vivien persones soles el 2,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,14.
Per edats la població es repartia de la següent manera: un 30,2% tenia menys de 18 anys, un 8% entre 18 i 24, un 36,4% entre 25 i 44, un 19,7% de 45 a 60 i un 5,8% 65 anys o més.
L'edat mediana era de 34 anys. Per cada 100 dones de 18 o més anys hi havia 97,1 homes.
La renda mediana per habitatge era de 47.647 $ i la renda mediana per família de 49.211 $. Els homes tenien una renda mediana de 32.138 $ mentre que les dones 26.503 $. La renda per capita de la població era de 17.978 $. Entorn del 6% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gulf Park Estates». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Gulf Park Estates». American Fact Finder. Oficina del Cens dels Estats Units, 12-01-2010.
# Paul Hymans

Paul Louis Adrien Henri Hymans (Ixelles/Elsene 23 març de 1865 - Niça, 8 de març de 1941), fou un polític belga associat amb el Partit Liberal. Va ser el segon president de la Societat de Nacions, i tornar a exercir com a president als anys 1932-33.
Es va convertir en advocat i professor de la Universitat Lliure de Brussel·les. Com a polític va ser nomenat ministre belga d'Afers Exteriors des de 1918 fins a 1920 (i de nou des de 1927 fins a 1935), ministre de justícia des de 1926 fins a 1927, i membre del consell de ministres de 1935 a 1936. El 1919, juntament amb Charles de Broqueville i Emile Vandervelde va introduir el sufragi universal per a tots els homes (un home, un vot) i l'educació obligatòria.
Després de Primera Guerra Mundial, va representar Bèlgica en la conferència de pau de 1919-1920. Paul Hymans va ajudar a formar la unió duanera de Bèlgica i Luxemburg (Unió Económica Bèlgica-Luxemburg) el 1921 i va exercir un paper important en la negociació del Pla Dawes el 1924. El 1928, va signar el Pacte Briand-Kellogg per Bèlgica.
Era un francmaçó, i un membre de la lògia Les Amis Philanthropes del Grand Orient de Belgique a Brussel·les. Paul Hymans està enterrat al cementiri d'Ixelles de Brussel·les.

## Bibliografia

* Paul Hymans, Pages liberales (E: Liberal Notes), 1936

## Referències

* Paul Hymans Arxivat 2006-02-20 a Wayback Machine.
* Helmreich, J.E., Paul Hymans i Henri Jaspar : Contrasting Diplomatic Styles for a small power, a : Studia Diplomatica, XXXIX, 1986, p. 669-682.
* Willequet, J., Les mémoires de Paul Hymans, a : Le Flambeau, 1958, nr. 9-10, p. 565-573.
# Marc Sohet

Marc Sohet (Vinalmont, Wanze, província de Lieja, 15 de juny de 1947) va ser un ciclista belga que fou professional entre 1969 i 1975.
L'èxit més important de la seva carrera fou una victòria d'etapa a la Volta a Catalunya amb final a Calafell.

## Palmarès

* 1968
** Vencedor d'una etapa de la Volta a Lieja
* 1969
** 1r al Gran Premi François-Faber
** 1r a
* 1970
** Vencedor d'una etapa de la Volta a Catalunya
** 1r al GP Ville de Fréjus

### Resultats a la Volta a Espanya

* 1970. 42è de la classificació general
* 1971. Abandona

### Resultats al Tour de França

* 1972. 68è de la classificació general

## Referències

* ↑ Plans, Juan «Una escapada de última hora le valió a Sohet para ganar la etapa». Mundo Deportivo, 18-09-1970 [Consulta: 28 febrer 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Milford (Nebraska)

Milford és una població dels Estats Units a l'estat de Nebraska. Segons el cens del 2000 tenia 2.070 habitants.

## Demografia

Segons el cens del 2000, Milford tenia 2.070 habitants, 722 habitatges, i 464 famílies. La densitat de població era de 1.125,7 habitants per km².
Dels 722 habitatges en un 30,2% hi vivien nens de menys de 18 anys, en un 56,1% hi vivien parelles casades, en un 5,7% dones solteres, i en un 35,7% no eren unitats familiars. En el 26,7% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,99.
Per edats la població es repartia de la següent manera: un 21,7% tenia menys de 18 anys, un 24,9% entre 18 i 24, un 21,9% entre 25 i 44, un 16,5% de 45 a 60 i un 15% 65 anys o més.
L'edat mediana era de 28 anys. Per cada 100 dones de 18 o més anys hi havia 140,5 homes.
La renda mediana per habitatge era de 37.039 $ i la renda mediana per família de 51.012 $. Els homes tenien una renda mediana de 30.170 $ mentre que les dones 22.026 $. La renda per capita de la població era de 16.217 $. Aproximadament el 4,6% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Milford». American Fact Finder. Oficina del Cens dels Estats Units, 12-01-2010.
# Iuri Valérievitx Nikíforov

Iuri Valérievitx Nikíforov (rus) o Iuri Valériovytx Nykýforov (ucraïnès) (rus: Ю́рий Вале́рьевич Ники́форов; ucraïnès: Ю́рій Вале́рійович Ники́форов) (nascut el 16 de setembre de 1970 a Odessa, RSS d'Ucraïna) és un futbolista rus-ucraïnès, ja retirat, que ocupava la posició de defensa central.

## Trajectòria

Nikíforov va iniciar la seua carrera a les files de l'SKA Odessa, el 1987, que per aquell temps jugava a la 4a Divisió de la Unió Soviètica. Eixe mateix any passa al Txornomorets Odessa, de la 2a Divisió, i només un any després, al Dynamo Kýiv, de la màxima divisió de l'URSS. Però, no va debutar en el primer equip de Kýiv, sinó que va formar part de l'equip de reserva.
El 1989 retorna al Txornomorets, que ja havia pujat a la 1a Divisió. En l'equip d'Odessa, Nikíforov va viure la caiguda de l'URSS. De fet, va jugar a la lliga soviètica fins al 1991, i de 1991 a 1993, sempre amb el Txornomorets, a la nova lliga ucraïnesa. El 1993 passa a l'Spartak de Moscou, on romandria fins al 1996, tot guanyant les lligues del 93, 94 i 96, i la Copa del 94.
La campanya 96/97 s'incorpora a l'Sporting de Gijón, de la lliga espanyola. A l'equip asturià militaria dues temporades, sent titular i amb un bon nivell de joc, el que va cridar l'atenció d'un dels grans d'Europa, el PSV Eindhoven. Al club neerlandès hi va romandre quatre anys, tot guanyant l'Eredivisie en dos ocasions (2000 i 2001). El 2002 fitxa pel RKC Waalwijk, un club menor d'Països Baixos i a l'any següent finalitzaria la seua carrera a l'Urawa Red Diamonds japonès, amb qui guanyaria la Copa de l'Emperador.

## Selecció

Nikíforov va jugar a nivell internacional amb tres seleccions diferents. El 1992 va debutar amb la selecció de la unió d'estats post-soviètics o Comunitat d'Estats Independents (CEI), conegut en anglès com a CIS, liderada per Rússia. El mateix any va jugar quatre partits més amb la selecció ucraïnesa i va debutar amb la selecció russa.
Amb Rússia ha estat on Nikíforov ha obtingut més rellevància a nivell internacional. Ha disputat 55 partits i ha marcat sis gols. Amb el combinat rus ha participat en els Mundials dels Estats Units 1994 i de Corea i Japó 2002. També ha participat en l'Eurocopa d'Anglaterra 1996.
En seleccions inferiors, tot jugant amb la Unió Soviètica, Nikíforov va guanyar el Mundial sub-16 de 1987 i l'Europeu sub-19 de 1988.
# Engenheiro Leal

Engenheiro Leal és un barri de la Zona Nord del municipi de Rio de Janeiro.
El seu IDH, l'any 2000, era de 0,807, el 83 millor del municipi de Rio. Limita amb els barris de Cascadura, Madureira i Cavalcanti.

## Història

El barri se situa als peus del Morro do Dendê. La seva història es desenvolupa juntament amb els barris veïns Cascadura i Madureira - eren terres del Engenho da Portela. L'origen del barri és la implantació de l'E. F. Melhoramentos do Brasil, després Línia Auxiliar, el 1892. Hi va ser instal·lada l'estació Enginheiro Leal, que va ser company de Paulo de Frontin i Magno de Carvalho, a l'inici del segle xx. Actualment, el barri és majoritàriament residencial.

## Dades del barri

El barri d'Engenheiro Leal forma part de la regió administrativa de Madureira. Els barris integrants d'aquesta regió administrativa són: Engenheiro Leal, Bento Ribeiro, Campinho, Cascadura, Cavalcanti, Honório Gurgel, Madureira, Marechal Hermes, Osvaldo Cruz, Quintino Bocaiúva, Rocha Miranda, Turiaçu i Vaz Lobo.

## Referències

* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].
* ↑ «IDH dos bairros da cidade do Rio de Janeiro - WikiRio» (en portuguès). www.wikirio.com.br. [Consulta: 28 octubre 2020].
* ↑ «IDS RIO BAIRROS 2000» (en portuguès). [Consulta: 28 octubre 2020].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.